ddrg/super_eurlex huggingface dataset:
(7)

De påtænkte ændringer har til formål at sikre, at transporten af farligt gods er sikker og effektiv, samtidig med at der tages hensyn til den videnskabelige og tekniske udvikling i sektoren og udviklingen af nye stoffer og genstande, der kan udgøre en fare under transporten. Udviklingen inden for transport af farligt gods ad vej og indre vandveje, både inden for Unionen og mellem Unionen og dets nabolande, er et centralt element i den fælles transportpolitik og sikrer grundlaget for driften af alle industrisektorer, der fremstiller eller anvender de varer, der er klassificeret som farlige i henhold til ADR eller ADN.
(3)

For at kontrollere, at reglerne for biobrændstoffer, flydende biobrændsler, biomassebrændsler, vedvarende flydende og gasformige brændstoffer, der ikke er af biologisk oprindelse, samt genanvendte kulstofbrændsler overholdes, kan medlemsstaterne gøre brug af frivillige ordninger eller nationale certificeringsordninger. Både nationale og frivillige certificeringsordninger har spillet en stor rolle i fremskaffelsen af dokumentation for overensstemmelse med bæredygtighedskriterierne og kriterierne for besparelse af drivhusgasemissioner for biobrændstoffer og flydende biobrændsler under Europa-Parlamentets og Rådets direktiv 2009/28/EF (3). Den rolle, som frivillige og nationale certificeringsordninger spiller, er blevet udvidet under direktiv (EU) 2018/2001. For det første kan de nu tjene til dokumentation af, at alle produkter produceret af biomasse, herunder gasformige og faste brændsler, opfylder bæredygtighedskriterierne i direktiv (EU) 2018/2001, ligesom de kan levere nøjagtige data om besparelser af drivhusgasemissioner. For det andet kan de tjene til dokumentation af, at vedvarende flydende og gasformige transportbrændstoffer, der ikke er af biologisk oprindelse, og genanvendte kulstofbrændsler opfylder kriterierne for besparelse af drivhusgasemissioner. For det tredje kan de tjene til dokumentation af overholdelsen af de regler for beregning af andelen af vedvarende elektricitet i transportsektoren, der er fastsat ved artikel 27, stk. 3, i direktiv (EU) 2018/2001. For det fjerde kan de tjene til dokumentation af, at økonomiske aktører indlæser nøjagtige oplysninger i EU-databasen eller den nationale database om vedvarende brændstoffer og genanvendte kulstofbrændsler, som anvendes i transportsektoren, jf. artikel 28, stk. 4, i direktiv (EU) 2018/2001. For det femte kan de bruges til certificering af biobrændstoffer, flydende biobrændsler og biomassebrændsler med lav risiko for indirekte ændringer i arealanvendelsen.
(1)

Direktiv (EU) 2018/2001 fastsætter, at biobrændstoffer, flydende biobrændsler og biomassebrændsler skal medføre betydelige besparelser af drivhusgasemissioner i forhold til fossile brændstoffer, således at de kan medregnes i opfyldelsen af direktivets mål. Med henblik herpå fastsættes der i artikel 29, stk. 10, specifikke emissionsbesparelsestærskler for disse brændstoffer, og artikel 31 omhandler, hvordan drivhusgasemissionsbesparelserne skal beregnes ved anvendelsen af disse brændstoffer. Standardværdierne i bilag V og VI til direktiv (EU) 2018/2001 kan anvendes i disse beregninger. Under visse omstændigheder kan typiske værdier anvendes i stedet for standardværdierne for drivhusgasemissioner fra dyrkning af landbrugsråvarer. Medlemsstaterne eller tredjelande kan indberette disse typiske værdier, der repræsenterer gennemsnitsværdien i et bestemt område, til Kommissionen. De typiske værdier må kun anvendes, hvis Kommissionen anerkender, at de er nøjagtige.
(3)

Frivillige ordninger har spillet en vigtig rolle med hensyn til tilvejebringelse af dokumentation for overholdelse af bæredygtighedskriterierne og kriterier for besparelse af drivhusgasemissioner for biobrændstoffer og flydende biobrændsler. I henhold til direktiv (EU) 2018/2001 kan frivillige ordninger bruges til at dokumentere, at alle produkter produceret af biomasse, herunder gasformige og faste brændsler, opfylder bæredygtighedskriterierne i nævnte direktiv, ligesom de kan levere nøjagtige data om besparelser af drivhusgasemissioner samt til at dokumentere, at vedvarende flydende og gasformige transportbrændstoffer, der ikke er af biologisk oprindelse, og genanvendte kulstofbrændsler opfylder kriterierne for besparelse af drivhusgasemissioner, og til at dokumentere overholdelse af bestemmelserne i artikel 27, stk. 3, i nævnte direktiv vedrørende beregningen af andelen af vedvarende elektricitet i transportsektoren. Frivillige ordninger kan også bruges til at dokumentere, at økonomiske aktører indlæser nøjagtige oplysninger i EU-databasen eller den nationale database om visse vedvarende brændstoffer og genanvendte kulstofbrændsler, som anvendes i transportsektoren, jf. artikel 28, stk. 4, i direktiv (EU) 2018/2001. Desuden kan frivillige ordninger anvendes til at certificere biobrændstoffer, flydende biobrændsler og biomassebrændsler med lav risiko for indirekte ændringer i arealanvendelsen. Kommissionen kan beslutte, at disse frivillige nationale eller internationale ordninger kan tjene alle eller nogle af disse formål.
(8)

Den ukoordinerede reaktion fra lande i hele verden på covid-19-pandemien var særligt forstyrrende for luftfartsbranchen. For fremadrettet at undgå sådanne forstyrrelser i krisetilfælde er der behov for en bedre koordinering mellem Unionen og vigtige internationale partnere. Derfor påtænkes det, at parterne i forbindelse med undertegnelsen af aftalen også giver udtryk i deres erklæring for, at de agter at opretholde tætte drøftelser og tæt koordinering inden for rammerne af det fælles udvalg, der nedsættes i henhold til aftalen, om reaktionerne på uventede krisesituationer såsom covid-19-pandemien med det formål så vidt muligt at afbøde eventuelle forstyrrende virkninger for trafikflyvninger.
(5)

Unionens højtstående repræsentant for udenrigsanliggender og sikkerhedspolitik har foreslået, at mandatet for Antje PITTELKAU som missionschef for EUCAP Sahel Niger forlænges fra den 1. oktober 2022 til den 30. september 2023 —
(4)

Som følge heraf og for at sikre retssikkerhed bør alle henvisninger til direktøren for CPCC i eksisterende rådsafgørelser om oprettelse af en civil krisestyringsmission fra den 16. september 2022 læses som henvisninger til den administrerende direktør for CPCC. Fremtidige rådsafgørelser om oprettelse af en civil krisestyringsmission bør fastsætte, at den administrerende direktør for CPCC vil varetage funktionen som civil operationschef —
(5)

Grænsemyndighederne bør i tilfælde af en teknisk driftsfejl have mulighed for midlertidigt at fravige forpligtelsen til at foretage søgninger i det centrale ETIAS-system og for at kontrollere status for rejsetilladelserne via det verifikationsværktøj, der er omhandlet i artikel 31 i forordning (EU) 2018/1240. Det er også nødvendigt at fastlægge, hvad grænsemyndighedernes underretninger skal indeholde, i tilfælde af at det ikke er teknisk muligt at foretage søgninger i det centrale ETIAS-system på grund af en driftsfejl i den nationale grænseinfrastruktur i en medlemsstat.
(2)

For at den ansvarlige medlemsstats nationale ETIAS-enhed kan træffe afgørelse om ansøgninger, der giver et hit, eller for at den nationale ETIAS-enhed i den medlemsstat, som tredjelandsstatsborgeren har til hensigt at rejse til, kan træffe afgørelse om ansøgninger om visum med begrænset territorial gyldighed, bør oplysningerne i ansøgningsskemaerne være fuldstændige og nøjagtige. Hvis oplysningerne anses for at være utilstrækkelige til, at den nationale ETIAS-enhed kan træffe afgørelse, bør denne ved hjælp af en liste over valgmuligheder kunne anmode ansøgerne om yderligere nødvendige oplysninger eller nødvendig dokumentation.
(2)

PSC tog den 8. oktober 2018 en principbeslutning om, at vicestabschefen for Det Øverste Hovedkvarter for de Allierede Styrker i Europa (SHAPE) burde udnævnes til øverstbefalende for EU-operationen fra den 29. marts 2019, med forbehold af at NATO bekræftede, at vicestabschefen kunne besætte stillingen.
(2)

Hvis et værtsland som fastsat i aftalens artikel 18, stk. 4, har valgt ikke at kræve, at statsborgere i Det Forenede Kongerige, deres familiemedlemmer og andre personer, der opholder sig på dets område i overensstemmelse med betingelserne i aftalens afsnit II, skal ansøge om en ny opholdsstatus som en betingelse for lovligt ophold i værtslandet, har de personer, der har ret til ophold, ret til i overensstemmelse med betingelserne i Europa-Parlamentets og Rådets direktiv 2004/38/EF (3) at modtage et opholdsdokument, som indeholder en erklæring om, at det er udstedt i overensstemmelse med denne aftale.
(3)

For at sikre den tidligst mulige anvendelse af forordning (EU) 2022/585 og sikre, at Irland fuldt ud kan udnytte fleksibiliteten heri, er det hensigtsmæssigt at fastsætte bestemmelser om, at Irlands tilvalg får virkning fra datoen for den formelle meddelelse af dets ønske om at acceptere og være bundet af forordning (EU) 2022/585.
(7)

Med henblik på den regelmæssige udarbejdelse af pengemarkedsstatistik som krævet i medfør af forordning (EU) nr. 1333/2014 (ECB/2014/48), kan fejl i dataene om det usikrede markedssegment, der ikke rettes inden fristen for indsendelse fastsat af ECB eller den nationale centralbank, sanktioneres, fordi det er afgørende at modtage rettidig, nøjagtig og fuldstændig statistisk information om det usikrede segment, der overholder høje standarder for integritet for udførelsen af ECB's opgaver på området for pengepolitik. Af denne grund, og for at sikre konsistens i forhold til anvendelsen af forordning (EU) 2022/1917 (ECB/2022/31), er det passende og hensigtsmæssigt for centralbankerne i Eurosystemet at anvende denne afgørelse tre måneder efter underretning i tilfælde af manglende overholdelse af de statistiske rapporteringskrav i henhold til forordning (EU) nr. 1333/2014 (ECB/2014/48).
(4)

Den 16. september 2022 foreslog de portugisiske militære myndigheder snarest muligt at udnævne brigadegeneral Lino Loureiro GONÇALVES til den næste øverstbefalende for EU-missionsstyrken for EUTM RCA. Den øverstbefalende for EU-missionen støttede dette forslag.
(148)

Påstanden bygger på den antagelse, at direktiv 2003/87/EF implicit gennemfører princippet om, at forureneren betaler, og at denne gennemførelse bør ske uden hensyntagen til regionale forhold, som der også henvises til i artikel 174 i traktaten om oprettelse af Det Europæiske Fællesskab (den nuværende artikel 191 i TEUF). Selv om antagelsen var korrekt, skal det bemærkes, at princippet om, at forureneren betaler, ikke er et absolut og ubetinget princip, der går forud for alle andre betragtninger. Det skal afvejes mod de øvrige mål i direktiv 2003/87/EF, hvis overordnede mål er at bringe emissionerne fra de sektorer, det dækker, ned under et på forhånd aftalt loft. Kommissionen bemærker, at den fremskyndede og garanterede lukning af brunkulskraftværker og den delvise udskiftning heraf med naturgas og solcelleenergi i den foreliggende sag har betydning for opfyldelsen af emissionshandelsordningens miljømål. Kommissionen bemærker endvidere, at selv for virksomheder, der ikke er kriseramte, findes der støttemuligheder, der reducerer CO2-prissignalet, men medfører emissionsreduktioner og andre miljømæssige fordele, såsom støtte til nye teknologier. Kommissionen bemærker også, at CE Oltenia, til trods for at en del af de kvoter, det har brug for, vil blive finansieret af staten, fortsat vil betale for en del af sine kvoter og derfor fortsat vil stå over for et CO2-prissignal, fordi emissionsreduktioner fortsat vil gøre det muligt for virksomheden at spare CO2-omkostninger. Så snart støttemodtageren igen bliver levedygtig, vil den igen pådrage sig de fulde CO2-omkostninger. Kommissionen mener derfor ikke, at omstruktureringsstøtten til CE Oltenia — som også indebærer midlertidig og delvis finansiering af CO2-kvoter i overensstemmelse med rammebestemmelserne — er i strid med direktiv 2003/87/EF.
(3)

Det er planlagt, at CCNR i løbet af de kommende måneder ved skriftlig procedure vedtager en resolution, som ændrer besætningsreglerne for sejlads på Rhinen med henblik på at tage højde for Europa-Parlamentets og Rådets direktiv (EU) 2017/2397 (1). For at kvalifikationscertifikater, søfartsbøger og logbøger, der er udstedt i overensstemmelse med disse regler, skal være gyldige på Unionens indre vandveje, skal besætningsreglerne for sejlads på Rhinen fastsætte krav, der er identiske med kravene i nævnte direktiv.
(5)

Det Forenede Kongeriges forslag til ændringer af bilag 3 til aftalen som fastsat i udkastet til resolution 8.2 vedrørende de følgende fem arter: grågås — Anser anser, rødhovedet and — Netta rufina, strandhjejle — Pluvialis squatarola squatarola, strandskade — Haematopus ostralegus longipes og sædgås, tajgasædgås — Anser fabalis fabalis bidrager til opnåelse af en højere grad af beskyttelse af de bestande, der er ved at forsvinde, og bør derfor godkendes på Unionens vegne. I overensstemmelse med artikel 3, stk. 4, i afgørelse 2006/871/EF skal Kommissionen dog tage et forbehold over for de foreslåede ændringer vedrørende disse fem arter, idet de ville kræve en ændring af direktiv 2009/147/EF, hvilket ikke ville være muligt inden for 90 dage fra datoen for vedtagelsen på partsmødet —
(3)

Unionen og Mongoliet har begge udtrykt interesse for at nedsætte en specialiseret arbejdsgruppe vedrørende udviklingssamarbejde for at formalisere og uddybe udviklingssamarbejdet mellem parterne og komme med input til det blandede udvalg.
(2)

Målene for aftalen i form af brevveksling er at give Unionen og Republikken Mauritius mulighed for at fortsætte samarbejdet om at fremme en bæredygtig fiskeripolitik og en ansvarlig udnyttelse af fiskeressourcerne i Mauritius' farvande samt at gøre det muligt for EU-fartøjer at fiske i disse farvande.
(3)

I et bilag til initiativet findes der yderligere oplysninger om emnet, målene og baggrunden for initiativet, og grundene til at støtte det er også nærmere beskrevet. I bilaget fremhæves følgende tre punkter i initiativet, nemlig 1) at det kan sætte fokus på problemets universelle karakter og behovet for at tackle det på europæisk plan, 2) at Kommissionen kan bidrage til forskningen i specifikke indlæringsvanskeligheder med sine eksperter og sit bredere blik på medlemsstaternes lovgivninger — forskningen bør fokusere på at finde en fælles europæisk definition af indlæringsvanskeligheder og på at fastlægge kompenserende foranstaltninger, og 3) at initiativet kan understrege betydningen af at anvende nye teknologier til at lette læringsprocessen for studerende med indlæringsvanskeligheder.
RÅDETS AFGØRELSE (EU) 2022/1987

af 13. oktober 2022

om undertegnelse på Unionens vegne af rammeaftalen om partnerskab og samarbejde mellem Den Europæiske Union og dens medlemsstater på den ene side og Malaysias regering på den anden side

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde, særlig artikel 209 sammenholdt med artikel 218, stk. 5,

under henvisning til forslag fra Europa-Kommissionen, og

ud fra følgende betragtninger:

Den 25. november 2004 bemyndigede Rådet Kommissionen til at indlede forhandlinger med Malaysia om en rammeaftale om partnerskab og samarbejde mellem Den Europæiske Union og dens medlemsstater på den ene side og Malaysias regering på den anden side (»aftalen«).

Forhandlerne har bekræftet deres fælles forståelse af, at Malaysias regering ved sin undertegnelse i overensstemmelse med Malaysias føderale forfatning har til hensigt at forpligte Malaysia som helhed i forbindelse med aftalen.

Aftalens mål er at etablere et styrket partnerskab mellem Unionen og Malaysia og uddybe og udvide samarbejdet om spørgsmål af fælles interesse, herunder menneskerettigheder, ikkespredning af masseødelæggelsesvåben, bekæmpelse af terrorisme, bekæmpelse af korruption og organiseret kriminalitet, handel, migration, miljø, energi, klimaændringer, transport, videnskab og teknologi, beskæftigelse og sociale anliggender, uddannelse og landbrug.

Aftalen bør derfor undertegnes på Unionens vegne med forbehold af dens indgåelse på et senere tidspunkt —

VEDTAGET DENNE AFGØRELSE:

Der gives herved bemyndigelse til undertegnelse på Unionens vegne af rammeaftalen om partnerskab og samarbejde mellem Den Europæiske Union og dens medlemsstater på den ene side og Malaysias regering på den anden side (»aftalen«) med forbehold af indgåelse af aftalen. (1)

Artikel 2

Formanden for Rådet bemyndiges herved til at udpege den eller de personer, der er beføjet til at undertegne aftalen på Unionens vegne.
(1)

Det er afgørende at sikre, at Den Europæiske Fødevaresikkerhedsautoritet (EFSA) er uafhængig, at den besidder en høj videnskabelig standard, og at den er åben og effektiv. Det er også absolut nødvendigt at sikre EFSA's samarbejde med medlemsstaterne.
(4)

I henhold til artikel 2 i Europa-Parlamentets og Rådets forordning (EF) nr. 401/2009 (4) skal Det Europæiske Miljøagentur (EEA) inden for rammerne af Det Europæiske Miljøoplysnings- og Miljøovervågningsnet (Eionet) indsamle, behandle og analysere data, navnlig om miljøkvalitet og -belastninger samt om kemikalier, der er farlige for miljøet. For at øge synergierne med de eksisterende databaser, der er udviklet af EEA, konsolidere oplysningerne om miljøvirkningerne af disse anlæg, forbedre kvaliteten af de oplysninger, der stilles til rådighed for offentligheden og de politiske beslutningstagere, og lette konstateringen af potentielle risici (f.eks. dominoeffekter), bør EEA oprette og ajourføre de databaser, der er omhandlet i artikel 21, stk. 3, og artikel 21, stk. 4, i direktiv 2012/18/EU, på vegne af Kommissionen. Medlemsstaterne bør anvende disse databaser, når de indberetter de oplysninger, der er omhandlet i artikel 18, stk. 1, og artikel 21, stk. 3, i direktiv 2012/18/EU.
(5)

Idet flere af de EU-retsakter, der er opført i aftalens bilag XV, er blevet ændret eller ophævet siden afslutningen af forhandlingerne om aftalen, er det nødvendigt at tilpasse nævnte bilag, herunder ved at tilpasse visse frister for at tage hensyn til de fremskridt, som Ukraine allerede har gjort i forbindelse med tilnærmelsen til gældende EU-ret.
10)

I ekstraordinære tilfælde, hvor anvendelsen af ESCB's tjeneste indebærer, at den kompetente myndighed behandler personoplysninger, skal den kompetente myndighed overholde den gældende databeskyttelseslovgivning. Centralbankerne i Eurosystemet eller, hvor det er relevant, ESCB-centralbankerne afgør, til hvilke formål og med hvilke midler personoplysninger kan behandles. I forbindelse med behandlingen af personoplysninger bør den kompetente myndighed og centralbankerne i Eurosystemet eller, hvor det er relevant, ESCB-centralbankerne søge at indgå en kontrakt, der præciserer de nødvendige aspekter af forholdet mellem den dataansvarlige og databehandleren. Den kompetente myndighed skal over for de kompetente databeskyttelsesmyndigheder, hvis det kræves i henhold til den databeskyttelseslovgivning, der finder anvendelse på dens behandling af personoplysninger, anmelde behandlingen af personoplysninger inden for rammerne af den relevante ESCB-tjeneste.
6)

De kompetente myndigheder skal give et rimeligt varsel om enhver planlagt outsourcing, delegering eller underentreprise som omhandlet i stk. 5 og skal give nærmere oplysninger om de krav, der foreslås anvendt i forbindelse med en sådan outsourcing, delegering eller underentreprise. Den kompetente ESCB-komité skal besvare enhver anmodning om samtykke i henhold til stk. 5 senest to måneder efter, at den er blevet underrettet om den planlagte outsourcing, delegering eller underentreprise. Et eventuelt afslag på samtykke skal ledsages af en begrundelse herfor. Hvis den kompetente myndighed ikke modtager svar inden for fristen på to måneder, kan den igen underrette den kompetente ESCB-komité om sin anmodning. Centralbankerne i Eurosystemet eller, hvor det er relevant, ESCB-centralbankerne har en yderligere måned til at reagere på den anden meddelelse. Hvis der ikke foreligger noget svar inden for denne frist, anses den kompetente myndighed for at have modtaget samtykke til at fortsætte outsourcingen, delegeringen eller underentreprisen.
(56)

Ordningen har til formål at støtte kulturelle projekter, som har vanskeligt ved at opnå finansiering på markedet, navnlig på grund af projektets art (kulturelle værker) og risici (sikkerhed for produktionsomkostninger, men ikke for et publikum). Den bidrager således til at finansiere en del af produktionsomkostningerne for de computerspil, der er udvalgt på grund af deres bidrag til kulturfremme. Støttemekanismen bygger på princippet om private investorers støtte til spilproduktion. Belgien har forklaret, at et direkte støttesystem ville medføre højere administrative og finansielle omkostninger end foranstaltningen med en særlig skatteordning. Desuden ville udbetalingen af et direkte tilskud skulle ske tidligere end (de foreløbige og endelige) skattefritagelser. Da kulturen i øvrigt er en fællesskabskompetence, begrænser den audiovisuelle politik på føderalt plan i Belgien sig til indførelsen af den særlige skatteordning inden for rammerne af de samfundsøkonomiske politikker. Belgien ønsker med inddragelsen af private investorer at stimulere den gensidige kontakt og kultursektorens adgang til de forskellige potentielle finansieringskilder.
REGEL 2

Sammensætning og formandskab

2. Parterne giver hinanden meddelelse om navn, stilling og kontaktoplysninger for den stedfortrædende embedsmand, der er ansvarlig for formandskabet for Handelsudvalget for den pågældende part. Denne stedfortrædende embedsmand anses for at have bemyndigelse til at repræsentere parten indtil den dato, hvor parten meddeler den anden part, at den har udpeget en ny formand.
(3)

Ved skrivelser af 1. januar 2021 fra Danmark, Irland, Malta og Nederlandene, skrivelse af 4. januar 2021 fra Tyskland, skrivelse af 12. januar 2021 fra Norge og skrivelser af 19. januar 2021 fra Bulgarien og Cypern blev Kommissionen anmodet om at anerkende Det Forenede Kongerige. Kommissionen indledte ved sin gennemførelsesafgørelse C(2021) 1553 af 26. marts 2021 om at indlede vurderingen af Det Forenede Kongeriges uddannelses- og bevisudstedelsessystem for søfarende med henblik på anerkendelse i overensstemmelse med Europa-Parlamentets og Rådets direktiv 2008/106/EF (2) vurderingen af uddannelses- og bevisudstedelsessystemet i Det Forenede Kongerige med henblik på at verificere, at Det Forenede Kongerige opfylder alle krav i STCW-konventionen, og at der er truffet passende forholdsregler til at forebygge svig i forbindelse med kvalifikationsbeviser.
ERKLÆRING VEDRØRENDE ISLAND, KONGERIGET NORGE, DET SCHWEIZISKE FORBUND OG FYRSTENDØMMET LIECHTENSTEIN

Parterne til aftalen mellem Den Europæiske Union og Republikken Nordmakedonien om operationelle aktiviteter, som gennemføres af Det Europæiske Agentur for Grænse- og Kystbevogtning i Republikken Nordmakedonien, noterer sig de tætte forbindelser mellem Den Europæiske Union og Island, Kongeriget Norge, Det Schweiziske Forbund og Fyrstendømmet Liechtenstein, navnlig i henhold til aftalerne af 18. maj 1999 og 26. oktober 2004 om disse landes associering i gennemførelsen, anvendelsen og udviklingen af Schengenreglerne.

Under disse omstændigheder er det ønskeligt, at myndighederne i Island, Kongeriget Norge, Det Schweiziske Forbund og Fyrstendømmet Liechtenstein, på den ene side, og Republikken Nordmakedonien, på den anden side, uden ophold indgår bilaterale aftaler om operationelle aktiviteter, som gennemføres af Det Europæiske Agentur for Grænse- og Kystbevogtning i Republikken Nordmakedonien, svarende til dem, der er omhandlet i aftalen mellem Den Europæiske Union og Republikken Nordmakedonien om operationelle aktiviteter, som gennemføres af Det Europæiske Agentur for Grænse- og Kystbevogtning i Republikken Nordmakedonien.
(5)

Unionens aktiviteter i sektoren for transport ad indre vandveje bør tilsigte at sikre, at de tekniske forskrifter og specifikationer, som anvendes i Unionen, navnlig for fartøjer til sejlads på indre vandveje og for RIS, udarbejdes på en ensartet måde.